Brigada Rutieră a Capitalei informează că debarcarea şi îmbarcarea participanţilor la congres se vor face pe banda I pe Calea Victoriei, între str. Ştirbei Vodă şi aleea Kretzulescu, precum şi pe str. Ştirbei Vodă (benzile I şi II), segmentul cuprins între str. Ion Câmpineanu şi Calea Victoriei.



Pentru buna desfăşurare a evenimentului, traficul rutier va fi restricţionat după cum urmează: str. Ştirbei Vodă (benzile I şi II), segmentul cuprins între str. Ion Câmpineanu şi calea Victoriei, precum şi banda I pe str. Ştirbei Vodă, între str. Berzei şi str. Ion Câmpineanu, între orele 8,00 - 18,00; calea Victoriei (banda I), segmentul cuprins între str. Ştirbei Vodă şi aleea Kretzulescu, între orele 8,00 - 18,00; bd. Kiseleff (banda I), pe sensul Arcul de Triumf spre Piaţa Victoriei, între str. Arh. Mincu şi Piaţa Victoriei, între orele 8,30 - 18,00, dacă situaţia o va impune; aleea Kretzulescu, până la ora 18,00; atr. Ion Câmpineanu, între str. Ştirbei Vodă şi calea Victoriei (ambele sensuri), dacă situaţia o va impune, în funcţie de numărul participanţilor.



Totodată, între orele 8,00 - 18,00, traficul rutier va fi restricţionat pe str. Ion Câmpineanu (banda I), între aleea Kretzulescu şi str. Ştirbei Vodă, pe sensul de mers către str. Luterană.



Restricţionarea parcărilor se va face cu sprijinul Poliţiei Locale a Municipiului Bucureşti şi a Poliţiei Locale a sectorului 1.



Poliţiştii le solicită şoferilor să reducă viteza, să circule cu prudenţă şi să respecte semnalele poliţiştilor rutieri.



De asemenea, pietonii au obligaţia să circule numai pe trotuare, să traverseze strada prin locurile special amenajate trecerii, după o temeinică asigurare, la culoarea verde a semaforului electric şi să nu se deplaseze ori să staţioneze pe partea carosabilă.